SPRÁVA ZO ZAHRANIČNEJ PRACOVNEJ CESTY č. 224/2015

1.  Účastník ZPC:
•	Anna Janušová, Mgr., Odbor medzinárodnej spolupráce, vedúca odboru, anglický jazyk, taliansky jazyk, nemecký jazyk
2.  Zahraničná pracovná cesta:
Belgicko, Brusel, 14 – 16.10.2015

Účel cesty: Účasť na medzinárodných podujatiach na podporu výskumu a inovácií organizovaných pri príležitosti Open Days 2015 v Bruseli – 13th Week of Regions and Cities

Spôsob financovania:
Projekt Podpora zriadenia a rozvoja Národného podnikateľského centra na Slovensku  I. etapa,  ITMS kód: 26240220092

3.  Rámcový program pobytu:
•	14.10.2015: Odlet z Bratislavy do Bruselu o 12.10.
•	14.10.2015 – 16.10.2015: Účasť na medzinárodných odborných podujatiach: 
14.10.2015 
15.00 – 17.30 Účasť na EARTO Policy Event: ERA OF INNOVATION: Finding better ways to help business to be more innovative 
17.30 – 21.00 Účasť na EARTO Innovation Awards Ceremony

15.10.2015 
09.00 – 15.00 Účasť na medzinárodnej konferencii “Contribution of the Slovak Republic to the ERA. New Research Infrastructure“, ktorú organizovala Styčná kancelária SR pre výskum a vývoj v Bruseli (SLORD) 15.10.2015 v priestoroch Stáleho zastúpenia SR pri EÚ v Bruseli. 

15.00 – 19.00 Účasť na podujatí Excellence without borders, ktoré organizovalo Stále zastúpenie Holandského kráľovstva pri EÚ.

16.10.2015
10.00 – 11.00 Účasť na pracovnom stretnutí s p. Jurajom Nociarom, riaditeľom kabinetu podpredsedu Európskej komisie Maroša Šefčoviča  

•	16.10.2015 odlet z Bruselu do Bratislavy o 14.25.

Navštívené zahraničné organizácie: European Association of Research and Technology Organisations, Permanent Representation of the Kingdom of the Netherlands to the EU, Európska komisia – Berlaymont 

4.  Stručný priebeh rokovaní, resp.  študijného pobytu:
14.10.2015 
•	Účasť na EARTO Policy Event: ERA OF INNOVATION: Finding better ways to help business to be more innovative – podujatie organizované asociáciou European Association of Research and Technology Organisations (EARTO), ktorá sa intenzívne venuje podpore inovácií v EÚ. Príspevky a odborné diskusie na tému podpory inovácií v podnikoch zo strany členov asociácie, ktorými sú popredné európske vedecko-technologické spoločnosti (Fraunhofer, Innovate UK, VTT Finland a pod.)

•	Účasť na EARTO Innovation Awards Ceremony – slávnostné ocenenie inovatívnych myšlienok pochádzajúcich z európskych výskumných inštitúcií. Networking s predstaviteľmi popredných európskych inštitúcií podporujúcimi výskum a inovácie.

15.10.2015 
•	Účasť na medzinárodnej konferencii “Contribution of the Slovak Republic to the ERA. New Research Infrastructure“, ktorú organizovala Styčná kancelária SR pre výskum a vývoj v Bruseli (SLORD) 15.10.2015 v priestoroch Stáleho zastúpenia SR pri EÚ v Bruseli. Hlavným účelom podujatia bola podpora slovenského výskumu a inovácií v medzinárodnom meradle. Špeciálna pozornosť bola venovaná vedeckým parkom na Slovensku a ich prezentácii smerom k zahraničným stakeholderom. Zástupcovia slovenských novovzniknutých vedecko-výskumných centier a parkov prezentovali detailné činnosti a aktivity svojich inštitúcií. Cieľom konferencie  bolo predstaviť 11 slovenských univerzitných vedeckých parkov a výskumných centier z Bratislavy, Košíc, Martina, Nitry a Žiliny v troch kľúčových odvetviach. Medzinárodnému publiku boli prezentované vedecké parky a centrá z  oblastí materiálov a nanotechnológií; informačno-komunikačných technológií a priemyselných technológií; biomedicíny a biotechnológií. Zástupcov mala v Bruseli Slovenská akadémia vied, Slovenská technická univerzita v Bratislave, Žilinská univerzita v Žiline, Univerzita Komenského v Bratislave a Technická univerzita v Košiciach. Budovanie týchto centier excelentnosti európskeho významu cez integráciu vedeckých infraštruktúr a nových vylepšení v období 2013-2020 už teraz prináša isté úspechy, keďže Slovenská republika sa spolu s Portugalskom stala najúspešnejšou krajinou v prvej výzve Teaming for Excellence so ziskom štyroch projektov.

•	Účasť na podujatí Excellence without borders, ktoré organizovalo Stále zastúpenie Holandského kráľovstva pri EÚ – networking a brokerage podujatie so zástupcami holandských vedecko-výskumných inštitúcií. Nadviazanie kontaktov s univerzitami, vedeckými parkmi a centier pre transfer technológií s dlhoročnou pôsobnosťou a praxou.

16.10.2015
•	Účasť na pracovnom stretnutí s p. Jurajom Nociarom, riaditeľom kabinetu podpredsedu Európskej komisie Maroša Šefčoviča – predstavenie činností CVTI SR a vedeckých parkov p. Nociarovi. Získané informácie o príprave podujatí v rámci Predsedníctva SR v Rade EÚ v roku 2016 zamerané na oblasť energetiky (SET Plan conference 2016).

5.  Odporúčané závery:
Odovzdať informácie a získané kontakty z realizovaných stretnutí kolegom zapojených do implementácie projektov Podpora zriadenia a rozvoja Národného podnikateľského centra na Slovensku – I. etapa
Nadviazať spoluprácu s kontaktovanými zahraničnými inštitúciami v rámci podpory zavádzania inovácií do business sféry a na medzinárodnú spoluprácu na podporu výskumu a inovácií. Pokračovať vybrané aktivity realizované v rámci projektu Národné podnikateľské centrum potenciálne aj na medzinárodnej úrovni. 
Kontaktovať vybraných účastníkov, s ktorými bol nadviazaný kontakt a zaslať informácie o CVTI SR a projekte NPC.

6.   Prehľad prinesenej dokumentácie a miesto jej uloženia
Podporný a propagačný materiál z konferencie je k dispozícii u účastníčky ZPC.
7.   Osobitne vyhodnotený očakávaný prínos ZPC
•	Nadviazanie kontaktov s predstaviteľmi organizácií vedy, výskumu, inovácií a podpory podnikania z rôznych krajín.
•	Nadviazanie kontaktov s potenciálnymi partnermi pri rozvoji portfólia služieb Národného podnikateľského centra.

8.    Spôsob zverejnenia výsledkov ZPC, prenos získaných informácií
Súhlasím so zverejnením správy na internete

Súhlasím so zverejnením správy na internete
Správu vypracovala: Mgr. Anna  Janušová                                    .......................................

Dátum: 19.10.2015
								
Správu schválil:  prof. RNDr. Ján TURŇA, CSc., generálny riaditeľ  ......................................